Napakalinaw
ng mga mithiin ko, at talagang nakapuntirya ang mga 'yon.
Parang rifle approach.
Nasa harapan ang puntirya, at sinisipat ko ang bull's-eye.
At kailangan mo talagang mag-ingat do'n,
dahil posibleng sobrang mahumaling ka…
at hindi mo na mapapansin ang lahat sa paligid no'n.
Mahihirapan pa ang Californians na tinamaan ng krisis sa kuryente.
Bumagsak ang stock market.
Ang lahat ng posibleng magkamali ay nangyari nang sabay-sabay.
Nakakatakot na panahon ng ekonomiya.
Pagkakita ko sa gulo sa California,
lalo kong nakita ang sarili ko
na nasa Sacramento
at bilang gobernador,
nang walang ideya kung pa'no.
Sabi ng mga tao, "Kabaliwan 'yan."
"Karaniwang nagka-councilor muna,
tapos mayor."
"Dahan-dahan kang aakyat."
Sabi ko, "Hindi. Ginawa 'yon ni Ronald Reagan."
Kaya di ko inalala 'yon.
TATAK NG GOBERNADOR NG ESTADO NG CALIFORNIA
No'ng 2002,
pinuntahan ko si Andy Vanja,
ang may-ari ng Carolco.
Sabi ko, "Maggobernador kaya ako?"
"May kilala kang mayayaman at studio executives."
"At kailangan mo 'kong tulungang lumikom ng pera."
At sabi niya, "Wala ka na sa katinuan."
Sabi ko, "Anong klaseng… Anong reaksyon 'yan?"
Sabi niya, "Di ba napag-usapan ang Terminator 3?"
"Ibinenta ko ang pelikula."
"Magsho-shoot tayo sa susunod na taon."
"Kakasuhan kita dahil kakasuhan nila ako."
"Kaya di ko gagawin 'yan. Sa susunod na lang."
INIIWAS NG SEQUELS SI ARNOLD SA PULITIKA 'TERMINATOR 3,' 'TRUE LIES'
Kaya ginawa ko ang Proposition 49,
kung saan itinuloy ko ang mga after-school na programa.
Ang After School Education and Safety Act.
Nakaka-excite ang pangalan para maintindihan.
Tapos na ang oras ng puro salita. Oras na para kumilos.
Ako ang action hero sa mga pelikula, at gusto ko ng action para sa mga bata.
Patikim 'yon para malaman kung paano
mangampanya para sa sarili mong proyekto.
-Nandito si Arnold Schwarzenegger. -Tom, masaya 'ko dito.
"Sa susunod na lang, baby," sa problema.
-Ano'ng iboboto natin sa Proposition 49? -Oo!
Babalik ako.
Maraming salamat.
Salamat.
Matapos gamitin ni Arnold ang mahika niya sa Hollywood
at ang tagumpay niya sa Proposition 49…
MADALING NANALO ANG PROP. 49
Kaya ngayon, no'ng 2003,
perpekto ang tiyempo
na nagkaroon ng recall election sa California,
at naghahanap sila ng ibang lider.
Mahihirapan akong manalo sa Republican primary,
pero walang primary.
Walang naunang dalawang taon
kung saan binubusisi ng mga tao ang background mo at ang lahat.
Dalawang buwang kampanya. Parang sa Europe. Dalawang buwan. Boom.
Ang buhay na alam mo,
ang lahat ng ipinagwawalang bahala mo,
di 'yon magtatagal.
Nasa kalagitnaan ako ng pagpo-promote ng Terminator 3.
Nilibot ko ang buong mundo.
Nagpunta ako sa Iraq.
Gumaganap akong Terminator,
pero kayo ang mga tunay na terminator.
Nagpunta ako sa Japan, sa mga bansang Asyano.
Sa Middle East, sa Europe.
No'ng inanunsyo ang recall, nasa Mexico ako.
Isa ito sa mga kuwentong "Sa California lang."
Ang di sikat na gobernador, na si Grey Davis,
na batbat ng mahinang ekonomiya at nawawalang $38 milyon sa budget,
ay humaharap sa posibleng recall.
Pumirma ka para i-recall ang gobernador?
Ang nagsimula sa maliit na kilusan para i-recall si Gob. Davis
ay lumobo sa malakas at milyon-milyong dolyar na kampanya.
Sa Oktubre 7, magpapasya ang mga botante kung aalis si Davis
at sino ang dapat pumalit.
At ang malaking tanong,
naghihintay ba ang Terminator?
MAY PA-SUSPENSE SI SCHWARZENEGGER
SCHWARZENEGGER, NA 56 NA SA MIYERKULES, TODO IWAS SA MGA TANONG
Hanggang sa puntong 'yon, ayaw ni Maria ang ideya ng pagtakbo ko,
PAPASOK O LALABAS? PAMILYAR ANG SCRIPT NI SCHWARZENEGGER
Kaya di ko talaga alam kung tatakbo ako o hindi.
Dahil ayaw kong tumakbo kung hindi siya 100% sumusuporta do'n.
Nakaupo ako sa jacuzzi, at sabi ko,
ano sa tingin mo kung tumakbo akong gobernador?"
Nagalit siya.
Para siyang… Parang nagha-hyperventilate siya,
dahil no'n niya pa nararamdamang,
"Napagdaanan ko na 'to sa pamilya ko."
Mula sa Dallas, Texas, ang flash. Patay na si Pangulong Kennedy.
Binaril siya.
Dalawa o tatlong beses binaril si Kennedy ng salarin sa Ambassador Hotel.
Isang napaka-emosyonal na reaksyon.
Nakakaranas talaga siya ng matinding trauma.
Tatapusin niya 'tong giyera. Matatapos 'to kina McGovern at Shriver.
Di 'to matatapos kay Nixon.
Nagmaneho ng kotse si Senador Edward M. Kennedy sa makipot na tulay at pa-lawa.
Nalunod ang dalagang kasama niya.
"Mahirap ang mahalal. Nawawala ang privacy mo."
"Kakaladkarin tayo nito sa putikan."
Kaya, inatrasan ko ang ideya.
Baka mabawasan ang alalahanin ni Davis
pag lumabas si Arnold Schwarzenegger sa The Tonight Show sa Miyerkules,
ang araw na inaasahang ipapahayag niya na di siya papasok sa recall election.
Na magbibigay-daan sa kaibigan niya,
ang dating mayor ng L.A., si Richard Riordan.
Tumakbo para sa pagkagobernador si Dick Riordan no'ng 2002.
Kung gusto niyang tumakbo ulit,
sa recall,
susuportahan ko siya.
Pumunta ako sa bahay niya para maghapunan kami.
Naglakad-lakad kami sa beach.
Sabi niya, "Arnold, kailangan kong magpagkatotoo sa 'yo."
"Ayaw kong tumakbo."
"Wala akong gana para do'n."
Sabi niya, "Pero dapat tumakbo ka." At sabi ko sa kaniya, "Wow."
Kung may Diyos man,
wala ng mas gagandang paraan para ipakita sa 'kin 'yon.
Sa umaga ng The Tonight Show,
naglagay si Maria ng note sa ilalim ng pinto ng banyo ko…
na may nakalagay na,
"Kung sakaling magpapasya ka na tumakbo, ito ang sasabihin ko."
"At kung magpapasya kang di tumakbo, ito naman ang sasabihin ko."
Pakiramdam ko, okay,
ngayon si Maria, sa unang pagkakataon,
ay bukas na sa ideya.
Maganda sa pakiramdam 'yon,
na makakapunta ako sa The Tonight Show
at anuman ang lumabas sa bibig ko, susundin ko 'yon.
Tatanungin kita ngayon.
Alam kong ilang linggo na at paulit-ulit ang mga tao.
Natagalan ka.
Sabi mo pupunta ka dito ngayon at sasabihin mo ang desisyon mo.
Akala ko di siya tatakbo.
Parang ipokrito ako, dahil no'ng pupunta daw siya,
parang… kahit sa dressing room.
"Mag-uusap tayo at magdedesisyon ka?" Sabi niya, "Oo."
Sige. Sabi ko, "Sige."
Naisip kong mabilis na matatapos at sasabihin kong, "Sayang."
Ang taong bumibigo sa taumbayan higit kaninuman
ay si Gray Davis.
Sige.
Talagang binibigo niya sila,
at ito ang dahilan kung bakit dapat ma-recall siya,
at kung bakit tatakbo akong gobernador ng estado ng California.
Natigilan ako, naisip ko,
"Ikaw ang pinakasikat sa pelikula. Ano 'to?"
Natigilan at nagulat ako,
at parang kataka-taka lang na gawin 'yon.
Para sa 'kin, kakatwa 'yon.
Sa tingin ko, kakatwa 'yon.
Gusto niyang maging gobernador. Alam mo na, ano ang… Please lang.
Sino'ng nakakaalam na naghahanda siya para sa pinakamalaking role niya?
Naaalala kong naisip kong,
"Oo."
"Mananalo siya." "Siguradong mananalo siya."
Alam kong kung tatakbo si Arnold, seryoso 'yon, dahil di siya normal na pulitiko.
Bahagi siya ng pamilya Kennedy.
Kasama ang lahat ng 'yon sa package ni Arnold,
malaking kalamangan 'yon.
Ang mismong mga agent, manager, at studio executive
na nagsabi sa 'kin no'ng '70s na, "Di ka sisikat, 'wag ka nang umarte,"
ay ang mismong nagsabing, "Baliw ka ba?"
"Kumikita ka ng $20-30,000,000 sa kada pelikula."
Pero kapag mas may nagsasabing di mo kaya
o imposible 'to, mas nae-excite ako d'on.
Sa loob ng tatlo o apat na oras ng pag-aanunsyo ni Arnold kay Leno,
nakaupo ako, alam mo na, sa sala nina Arnold at Maria…
at lumabas na
wala pala siyang tauhan,
walang totoong plano.
Walang tao.
Wala kaming pangalan. Wala kaming tema. Wala kaming kahit ano.
Tinawagan namin ang lahat ng kilala namin.
Nasa LA na ako.
Kinuha ako ni Dick Riordan, na nag-iisip na tumakbo sa recall.
Nag-almusal kami ni Riordan.
Naghahanda akong ilunsad ang kampanya.
Sabi niya, "Kay Arnold ako. Sumama ka sa 'kin."
Nagmaneho kami papunta sa Oak Productions sa Venice, at nakilala ko si Arnold.
Napakalaki at agaw-pansin ni Arnold.
Parang maliit na kampanya sa pagkapangulo.
ARAW BAGO ANG ELEKSYON 60
Pumasok si Arnold at ang antas ng interes ay naging…
Naging interesanteng kuwento ng "California, ayan na naman sila…"
Biglang lumaki 'yon. Naging pandaigdigan 'yon.
May bagong layunin ang macho ng Hollywood na si Arnold Schwarzenegger.
Magiging maaksyon ang eleksyon gaya ng isa sa mga pelikula niya.
At asawa niya ang pamangkin ni JFK.
Kennedy ang asawa niya. Di siya baliw at siraulong right-winger.
Kumuha ka ng magandang closeup.
'Yong nagsusulat siya, tapos itataas mo ang camera
at kuhanan mo si Maria.
May ideya si Maria
na dapat maging konektado ako sa mga tao hangga't maaari.
Nakita niya ako sa mga taon,
at kung pa'nong umaarangkada ako pag may mga tao.
Dahil kailangan mong magsaya. Ganito ang ugali. Parang, magsaya tayo.
Tungkol 'to sa kasiyahan at trabaho.
Di 'yon alam ng karamihan.
Nag-aalala sila at nagtatrabaho sila
at nag-aalala sila
at nagtatrabaho sila.
Nasaan ang saya?
Ang saya nito.
Six-wheeler 'to, kaya nakakadaan 'to sa niyebe at talagang…
Ligtas na sasakyan 'to para imaneho,
at masaya 'tong imaneho. Kumbaga, laruan.
Kailangan ko ba 'to? Hindi. Pero parang laruan 'to.
Ang mga lalaki at laruan nila. Di kami tumatanda.
Baka 'yong recall ang pinakamaganda sa 40 taon. Nakakabighani 'yon.
Di pa 'yon nakikita ng sinuman no'n.
Political burlesque ang tawag ko do'n.
AMERIKA: CALIFORNIA, BALIW SA RECALL
Pumipila ang Californians para sa balota. Madaling maging kuwalipikado,
65 pirma at 3,500 dolyar lang.
Kasama sa listahan ang aktor na si Gary Coleman
mula sa Different Strokes.
Kasama si Mary Carey, ang bold star.
Retiradong pulis na gustong gawing legal na alaga ang ferrets.
Tapos may publisher ng porn, si Larry Flynt.
Bumoto ng may malasakit na maka-bold.
At ang extra na aktres at reyna ng billboard, si Angelyne.
Tama na ang Gray at Brown, kailangan ng pink sa California.
Nabaliw ang kulto ng artista.
Kaya bakit di ang mayamang Austrian bodybuilder?
TERMINATOR NA GOBERNADOR
Mahal ko ang mga taong 'yon,
dahil kakaibang tao na ako no'n.
Bodybuilder.
Aktor.
Galing sa Austria.
Kaya ngayon, paano ko gagawin ang sarili ko na parang normal?
Sa pagiging mas weirdo ng iba pa, tama?
Dalawa, isa.
Ang kandidatura ko ay malaking pagbabago sa Sacramento,
at karapatan ng taong malaman kung ano 'yon.
Alam kong 'yon ang lakas ko, ang makipag-usap at makaantig,
hindi lang sa utak, kundi sa puso.
Kung gusto mong baguhin ang estadong ito, samahan mo ako.
Ibalik natin ang California.
-Magaling. -Di ba?
Oo.
ARAW BAGO ANG ELEKSYON 33
Mala-kampeong pumasok si Arnold Schwarzenegger,
at tila di niya napansing may tumamang itlog sa malaking balikat niya.
Negosyo ang media.
Kung may interesante sa 'yo para sa clicks at rating, lalabas ang mga 'yon.
May utang siya sa 'king bacon, dahil dapat may bacon ang itlog.
-Hoy. Kumusta kayo? -Hoy, kumusta?
Asintado. Nakakatawang linya.
Tinapos ni Gray Davis ang pag-asa at ang mga tsansa.
At oras nang tapusin natin siya!
Maikling talumpati.
May nangyaring napakasama sa estadong ito.
I-excite sila. Ingay at saya. Maghagis ka ng gamit.
Sa susunod naman.
Di ba sinabi ni Mr. Buffett sa Wall Street Journal na di patas ng Proposition 13?
Sinabi ko kay Warren
na kung babanggitin niya ulit ang Prop 13, kailangan niya ng 500 sit-up.
Kaya hindi na niya ulit 'yon babanggitin, sigurado ako.
Napakalinaw na gustong i-recall ng mga tao si Gray Davis.
Napakalinaw na kumportable ang mga tao sa ideyang
palitan siya ng tagalabas na tulad ko.
SAMAHAN SI ARNOLD IBALIK NATIN ANG CALIFORNIA
Isang oras bago ang Super Bowl ng mga debate.
Naglalaban para palitan si Gray Davis
sa pinakapapanooring debate sa kasaysayan ng pulitika ng California,
siguro dahil sa isang lalaki.
Kung magkakamali siya, baka manganib talaga siya.
HANDA BA SIYANG MAGING GOBERNADOR?
Ito ang gagawin natin.
Pag-aaralan natin ang mga isyu sa patakaran.
Pero… kalahati lang 'yon ng trabaho.
Ang isa pang kalahati ay dapat nating gugulin sa mga karakter
na kasama sa debate.
Ginawa ko ang ginawa ko sa bodybuilding.
Nag-ensayo ako, pero iniisip ko din
kung paano ko madidiskaril ang pag-iisip nila.
Sa California, may three strikes system tayo.
Dalawang beses kang nangloko. Sa pangatlo, kulong ka na.
Sa ika-7 ng Oktubre, kulong kayo. Gano'n kasimple.
Pinagsusulat ko ng mga biro ang mga writer ko.
Kaya kapag di ko gamay ang mga isyu, ginagamit ko ang mga biro.
Isa pa, Arnold.
Tinalakay mo ang three…
-Oo. Tinalakay mo… -May sasabihin ako.
Personal income tax mo ang may pinakamalaking butas.
Mapapalusot ko ang Hummer ko do'n, gano'n kalaki 'yon.
-Patapusin mo 'ko. -Buwis ang usapan.
-Di tungkol sa edukasyon. -Bastos 'to.
Ganito ka sa mga babae, alam namin 'yon, pero di ngayon.
Napagtanto kong may perpektong role para sa 'yo sa Terminator 4.
'Yon lang.
No'ng inanunsyo ni Schwarzenegger na tatakbo siya,
agad na nagsikap ang mga tauhan ng LA Times
para suriin ang mga kuwentong narinig namin
nang ilang taon,
pero wala talagang lubusang nag-imbestiga sa mga 'yon.
Halos anim na linggo lang ang meron kami para trabahuin 'yon
at nakipag-usap kami sa mga babae.
Nahanap namin sila sa pakikipag-usap sa mga tao sa Hollywood,
mga source na tao,
at nagsimula na kaming mag-ulat.
Tinawagan kami ng LA Times,
"Hoy, ilalabas namin 'tong kuwento."
"Pangalan ng nag-aakusa?" "Di ko sasabihin."
"Kailan nangyari 'yan?" "Isang taon. Di ko sasabihin."
ARAW BAGO ANG ELEKSYON 5
Kinabukasan, sisimulan namin ang bus tour
galing sa San Diego paakyat, sa Sacramento ang dulo
at may 10,000 tao sa Kapitolyo.
Arnold Schwarzenegger!
Tapos…
Isang graphic na artikulo sa front page ng Los Angeles Times ngayon
ng mga paratang ng kalahating dosenang babae.
Paratang nilang hinipo niya ang suso nila,
may malalaswang sinabi siya,
at sinubukan niyang hubarin ang bikini ng isa sa elevator.
Sinipi ng diyaryo ang isang nagsasabing, "Ginahasa ba niya ako? Hindi."
"Pinahiya niya ba ako? Siguradong oo."
Di lang isang babae ang isusulat namin.
Gusto naming makakita ng pattern ng pag-uugali, na nakita namin,
at nangyari ang mga 'yon sa loob ng ilang dekada.
Pagkalabas ng unang kuwento,
nagalit sa 'min ang mga tao.
Inakusahan kami ng mga tao na inantala namin ang kuwento
hanggang sa limang araw bago ang eleksyon.
Lumabas 'yon no'ng Oktubre 2 dahil gano'n ang inabot.
Pag pumasok ka sa pulitika, sisirain nila ang pagkatao mo,
lahat ng pinaninindigan mo.
At gaya ng alam n'yo, kaninang umaga nagsimula na sila sa paninira.
Oo, sigurado.
May sasabihin ako.
Marami sa mga nakikita n'yo sa mga kuwento ay hindi totoo.
Pero kailangan ko ding sabihin, lagi kong sinasabi
na kung saan may usok, may apoy.
Totoo 'yon.
At kaya, ang gusto kong sabihin sa inyo ay oo,
na masama ang pag-uugali ko minsan.
Oo, totoong nasa magugulo at maiingay na set ng pelikula ako
at nakagawa ako ng mga mali, na akala ko biro-biro lang,
pero ngayon, napagtanto kong nakasakit ako ng mga tao.
At sa mga taong nasaktan ko, gusto kong sabihin sa kanila,
na lubos kong pinagsisisihan 'yon,
at nagso-sorry ako,
dahil di ito ang sinusubukan kong gawin.
Kabaliwan 'to. Sinusubukan ka nilang sirain.
Sinisira nila ang pagkatao mo at pinaninindigan mo.
Puwede n'yong pakinggan ang negatibo, at ang mga di pa nakikilala si Arnold
o ang kilala siya nang 5 segundo 30 taon ang nakalipas, o pakinggan n'yo ako.
Pinapayuhan ko kayong makinig sa akin.
No'ng araw na inilabas 'yon, sobrang nagkagulo.
Napuno ang email inbox ko. Tinatawagan kami ng mga taong may mga tip.
Ang dami naming tip
kaya naglagay pa kami ng mga reporter sa kuwento.
Iniulat ng Los Angeles Times,
na mas maraming babae ang hinipuan ni Schwarzenegger, kaya 15 na ang kabuuan.
Patawad,
at humihingi ako ng paumanhin sa sinumang nasaktan ko.
Habang lumilipas ang mga araw,
medyo binago niya ang tono niya.
Makikipag-usap siya sa ibang tagapanayam at babawiin niya 'yon.
Una sa lahat, marami dito ang gawa-gawa.
Wala akong taong hinaltak.
Ang itaas ang damit at hawakan ang suso nila,
di ako gano'n.
-Itinatanggi mo ang lahat ng panghahaltak? -Di lahat.
Ang reaksyon ko sa simula… Naging defensive ako.
Di puwedeng magkaroon tayo ng gobernador na nanghihipo
at sinusubukang itanggi 'yon.
Ngayon, matatanaw ko 'yon at masasabi kong, di mahalaga
kung anong panahon 'yon.
Kung Muscle Beach days 'yon,
o 40 taon ang nakalipas,
o ngayon.
Mali 'yon.
Kalokohan 'yon. Kalimutan ang lahat ng palusot, mali 'yon.
Bata pa sila at may ginagawa sila.
Wala kaming pake. Kailangan ng lider.
-Iboboto mo ba siya? -Oo, sigurado
Nagulat akong wala 'yong mas matinding epekto
sa eleksyon.
Akala ko mas maraming tao
ang masasaktan.
Sa tingin ko, hindi uubra ang pag-atake sa pagkatao niya.
Kumbinsido ako pagkakita ko sa botohan
na ang kuwento namin, imbes na ilubog siya,
ay pinagtagumpay pa siya sa huli.
ARAW BAGO ANG ELEKSYON 2
IBALIK ANG CA
SAMAHAN SI ARNOLD
Salamat, Sacramento!
Nandito na ang bagong gobernador!
Arnold Schwarzenegger ang pangalan niya!
Pagkaakyat si Schwarzenegger sa entablado, may nag-abot ng walis.
Nandito tayo para linisin ang gobyerno!
Lilinisin natin ang gobyerno!
Sa pagpasa ng recall sa mga botohan at panalo ni Schwarzenegger na gobernador,
kumbinsido ang mga kaalyado niyang ang mga kuwento ng nakaraan niya
ay wala masyadong epekto.
ARAW BAGO ANG ELEKSYON 0
-Magandang umaga. -Magandang umaga.
-Ipasok mo na lang sa kahon. -Okay, ganito.
MGA BALOTA
-Diyos na ang bahala. -Diyos na ang bahala.
Bahala na ang Diyos sa desisyon.
Ginawa namin ang lahat, at nangampanya kami nang husto.
Katatapos lang ng botohan dito,
at tantya ng CBS News na kapag ang lahat ng boto ay pumasok at nabilang na,
panalo si Arnold Schwarzenegger sa karera para humalili kay Davis.
Sa isip mo, nanalo ka,
pero ang lahat ng 'yon
ay hindi pa sigurado.
Pero no'ng nagising ako sa reyalidad,
ang lakas no'n.
May mga luha sa mata ko.
Di ko makakalimutan ang sandaling 'yon. Ang hirap paniwalaan.
Naaalala ko ang saya
no'ng inanunsyo nila ako bilang Mr. Universe.
Standing ovation sa London.
No'ng nakuha ko'ng citizenship ko.
No'ng ipinanganak si Katherine, ang panganay.
Naaalala ko ang lahat ng sanding 'yon, pero
sobrang marubdod, sobrang laki no'n.
Parang… Talagang nakakalula 'yon.
Oo.
Maraming salamat. Salamat.
At pagpalain kayo ng Diyos.
Salamat.
Pinagkatiwalaan ka
ng mga taong 'yon
at sinabi nilang, "Oo, gusto naming pamunuan mo kami."
Wow.
Maraming ipinapahiwatig ang mga litrato, di ba?
Parang sinasabi nitong,
"Kahit na si Arnold ang gobernador,
hindi niya sinubukang magbago at gawin ang mga bagay
na karaniwan sa mga pulitiko."
Walang pulitiko ang may alligator boots
at ibabalandra 'yon nang gan'yan.
At di ko rin itinago ang Cuban cigars ko.
Naninigarilyo ako para alam nilang gano'n ako.
No'ng tumakbo ako sa pagkagobernador, marami akong di alam.
Pero ang isang alam ko,
maglilingkod ako sa mga taga-California
at hindi ako maglilingkod sa partido ko lang.
Hindi ako magiging tiwali.
Magiging lingkod-bayan ako at paglilingkuran ko ang bayan.
'Yon ang alam ko.
Sinimulan ni Arnold Schwarzenegger ang ikatlong yugto ng buhay-propesyunal.
Manunumpa siya bilang ika-38 gobernador.
Ang 700 may kredensyal na media, 7,500 inimbitahang bisita,
ilang libong nag-aabang ng mga artista,
at si Vanessa Williams ang nasa programa.
Kailangang masanay dito.
Pakilagay ang kaliwang kamay mo sa makasaysayang bibliya ng pamilyang ito.
Itaas ang kanan. Ulitin ang Oath of Office.
At magmula no'n, kailangan mong magbago.
May bahagi kang dapat mawala,
dahil hindi na lang si Arnold ang kinakatawan mo ngayon,
40 milyong tao na ang kinakatawan mo.
Galak na galak ako.
Naantig ako,
at lubos kong ikinararangal na maging gobernador n'yo.
Nanumpa ka
at nakatayo ka do'n na parang tuta.
Alam mo na…
Excited ang lahat.
Kapag nag-iisip ako ng karakter
na ginanapan ko sa mga pelikula, ang totoo, si Julius
ang karakter na ako talaga.
Si Julius ang karakter sa Twins.
Siya ang inosenteng tao
na may isip na parang espongha.
Pero kinailangan pa rin niyang matuto, at meron siyang, parang,
bukas na isip.
Gobernador!
Pumasok ako sa opisina,
at nakaupo ako do'n,
at pakiramdam ko naliligaw ako.
Makeup, please. Hindi.
Paano 'to ngayon?
Paano tayo magsisimula dito?
Ano'ng gagawin sa opisina?
Maupo do'n at hintayin silang bigyan ako ng isyu o bill?
Kaya nag-ikot ako sa Kapitolyo,
at binisita ko ang opisina ng Speaker, ang opisina ng President Pro Temp,
at uupo at magkukuwentuhan kami.
Biniyayaan si Arnold
ng kawalan ng kaalaman
sa kung paano 'yon ginawa ng iba.
Ginawa niya 'yon sa paraang
kailangang gawin,
nang walang pulitikal na sagabal.
Hello sa inyo.
Sa panahon ng kampanya,
gagamitin ko ang lahat ng puwede,
ang karera ko sa pelikula, na kasal ako sa Democrat,
para ipakitang kakampi nila ako.
Ito ang Twins 2. Tingnan mo 'to.
Twins 2.
Kaya nagdesisyon ako no'ng naging gobernador ako
na dapat may tolda ako para do'n magsigarilyo.
At hindi 'yon tungkol sa paninigarilyo. Lugar 'yon para makihalubilo.
Matagumpay kami sa pagpapapunta ng mga mambabatas,
Democrats at Republicans, at nakipagkuwentuhan ako sa tolda.
Di ko sila kilala.
-Kumusta? -Gusto mo ng tabako?
-Masaya akong makita ka. -Senador?
Sasamahan mo kami ngayon?
Di tolda ang tolda ng paninigarilyo. Entablado 'yon.
Nakikita ng lahat sa opisina niya at sa itaas
kung sino ang nasa tolda.
"Bakit wala ako para kausapin siya? Kailangang malaman ko ang nangyayari."
Nakakabahala, dahil nakikita ng mga taong nakipagkita sa kaniya na pinapanood sila.
Kumportable siyang pinapanood siya.
Madiskarte 'yon.
Bahagi ng katauhang 'yon,
bukod sa kawili-wili siya, ay siya si Arnold Schwarzenegger.
Siya ang pinakasikat na tao sa mundo, at alam niya 'yon.
-Napakaganda. -Oo.
Sobrang perpekto.
Buwis sa ari-arian para sa mga programa na iniaatas ng estado na…
Nakakapanghinang umupo do'n
minsan mula alas-nuwebe ng umaga
at magkaroon ng sunod-sunod na meeting,
kung saan natututunan mo ang mga bagay-bagay na hindi mo naisip.
Pagkatapos ng araw, sinabi ko sa asawa ko,
"Ang mga natutunan ko ngayon…"
"Walang unibersidad sa mundo
na makakapagturo sa 'yo ng mga isyung 'yon."
Pagpasa ng batas…
Pero paano mo bibigyang-anyo at isasakatuparan ang patakarang 'to?
Di ba pinakamaganda kung maiparating natin 'to sa mga tao?
Sa tuwing nararamdaman mong wala kang tagumpay sa mga mambabatas
at malakas ang personalidad mo tulad ko,
magagamit mo 'yon bilang sandata,
at direkta mong kakausapin ang mga tao.
Lumabas at nangolekta kami ng mga pirma.
-Salamat. Tama. -Ibalik mo 'to sa dati.
Sa tuwing magkakaroon kami ulit ng 100,000 pirma, ilalagay ko 'yon sa mesa
ng Democratic Senate Pro Temp.
Napakaluma na ng diskarteng 'to sa inisyatibo sa California.
Madalas ginagamit ng mga pulitiko ang proseso para makapagsabatas.
Ginawa niya lang 'yon sa sukat na no'n lang nakita.
Bumibiyahe paikot sa estado
para ipaalam sa mga taong ngayon na ang oras para makialam.
Nakabuo 'yon ng kundisyon at apura para magka-deal.
MALAMANG MAGKAKASUNDO ANG MGA MAMBABATAS PARA MAIWASAN ANG LABAN SA INISYATIBO
Nagsimula ng botohan ang mga mambabatas,
at siguradong nakita nila
na talagang mananalo 'yon,
kaya tinapos nila ang negosasyon at maganda ang napagkasunduan namin.
PANGAKONG SINABI. PANGAKONG TINUPAD REPORMA SA PASAHOD NG MGA MANGGAGAWA
Akala ng marami, papalpak ang Republican, na ang bagito sa pulitika
ay hindi mahaharap ang malalaking problema ng California.
Sinusunod siya ng mga botante dahil lang sa kung sino siya.
Republican ako at gusto kong makipagtulungan sa Democrats.
Gusto ko munang ipaalam sa kanila na, "Ayaw kitang pagsamantalahan,
maliban do'n sa napagkasunduan nating pagsasamantalahan natin ang isa't isa."
Ang mas masahol sa pikong talo ay ang pikong panalo.
-Mismo. -Pikong talo ako.
Niloko mo 'ko sa bill.
Minsan sikreto kayong magkakasundo,
tapos aatakihin n'yo ang isa't isa sa harap ng media
para matuwa ang mga nasasakupan n'yo.
Sapat na 'yon kay McClintock, ang taong nagpapakatotoo kapag natalo.
Pikong panalo, matinong talo.
Kalokohan, di ba?
Kaunting Schmäh dito, kaunting kalokohan do'n. Ganito, gan'yan.
Pero gano'n ang pulitika.
Naisip naming, "Heto ang formula."
Mas madalas siyang tama kaysa mali. Pero lahat tayo mali minsan.
Ibigay n'yo ang mga gamit para mabago natin ang sirang sistema.
Maraming salamat, at babalik ako.
Binibigo na siya ng pagkainip niya,
at lagi siyang nagpapanggap, at medyo napagod ang mga tao do'n.
Ayaw nilang makipagkasundo, gusto siyang talunin.
Hindi ko babaguhin ang mga reporma ko dahil may ilang nurse na nagpoprotesta
o ilang gurong nagpoprotesta.
Schwarzenegger sibakin!
Ang bibig ko ang isa sa pinakamalaking asset ko.
Sana 'yong mga gustong magpakatiwali para sa mga espesyal na interes,
'yong mga binabae sa Sacramento…
Pero isa din 'yon sa pinakamalaking pananagutan ko.
DEMOCRATS: SEXIST, HOMOPHOBIC ANG KOMENTO NI SCHWARZENEGGER NA 'BINABAE'
Bakit ko naman siya tatawagan?
Baliw ka ba?
"Uy, ito ang siraulong binabae. Kumusta ka?"
Tinanggihan ng mga botante ang bawat inisyatibo.
BIGO SI SCHWARZENEGGER
Magandang hapon sa inyong lahat.
Kasama ko siya bago siya humarap sa Capitol Press Corps
at mga taga-California sa gitna ng pagkatalo.
Tinanong ko, "Ano'ng pakiramdam mo?"
Sabi niya, "Dapat nakinig ako kay Maria."
Alam n'yo, sa tingin ko, kumikilos ako nang may ibang pag-iisip
kumpara sa karamihan,
kung kaya't sobrang mapilit
at mainipin ako.
Bilang gobernador,
o kahit sinong pulitiko,
dapat maging mas pasensyoso ka.
GOBERNADOR NANGAKO NG PASENSYA, KOMPROMISO
At sa tingin ko, naiintindihan ko na 'yon ngayon,
higit pa no'n.
Do'n nagsimulang mapamahal siya sa trabaho
at maintindihan niyang
ayaw niyang maging kasangkapan ng mga karaniwang Republican
dahil lang sa artista siya.
Gusto niyang mamahala kung sino siya
at sino'ng kasama.
May dalawang panig akong nag-aaway.
May Arnold sa kaliwa at kanan, di ba?
Lagi silang nagtatalo sa lahat, pulitika,
kung paano haharapin ang iba't ibang isyu, at lahat.
Gano'n talaga ako.
Paano mo ipapakitang Centrist ka at di konserbatibong Republican?
Pagsisikapan ko.
At handa akong pagsumikapan 'yon.
Alam ko na kung aling direksyon ang tatahakin ko
sa administrasyon ko,
at pakiramdam ko baka dapat kumuha ako ng mga baguhan.
GOBERNADOR: TEAM, BINAGO
Isa sa mga unang itinawag sa 'kin
ang pagpili niya ng bagong chief of staff.
Ang pinakakuwalipikado
ay babaeng naging executive director ng Democratic Party.
Advocate siya ng aborsyon.
Bunyag na lesbyana at Kennedy siya.
Magagalit ang mga kasamahan mong Republican sa lahat ng ukol sa kaniya.
At kuminang ang mata niya
na kalaunan ay makikilala ko na saya sa panggugulo.
Mismo.
Gawin mo.
Gawin mo na.
Naghihintay ako ng flight,
at tinawagan ako ni Zingale,
at nagsimula na akong iuntog ang ulo ko sa mesa,
sa isip ko, "Punyeta, bakit naghintay ka ng taon para tawagan ako?"
Nandito ako para ipakilala kayo sa bago kong chief of staff,
si Susan Kennedy.
'Wag masyadong magpalakpakan.
No'ng pumili na ako ng Democrats para sa team ko,
naramdaman nilang… ito ang impluwensya ng mga Kennedy.
HINARAP NI SCHWARZENEGGER ANG PAGTUTOL NG GOP
Samantala, walang koneksyon si Susan Kennedy sa mga Kennedy.
Di totoo 'yon.
Sawa na ako sa Republicans, sawa na siya sa Democrats,
kaya pareho kaming nasa gitna.
"Ano'ng gusto mong gawin?" "Pa'no mo gustong maalalang Gobernador?"
Nag-alinlangan siya, tapos sinabi niya, "Gusto kong magtayo."
Nagpapanukala ako ng plano ng pag-unlad para sa kinabukasan ng California.
Mahilig mag-isip nang maaga si Arnold,
para sa pagpapairal
ng baka hindi mangyayari habang nanunungkulan ka pa,
pero magtatayo ka ng aabutin ng maraming administrasyon.
Ang masasabi ko, itayo ito.
BILYON-BILYON ANG HANAP NG GOB
Kahit kilala ako bilang isang taong maikli ang pasensya,
pero sa mga proyekto, mahaba ang pasensya ko.
Kaya sa pagperpekto sa katawan ko,
ilang taon 'yon, at gano'n din sa imprastraktura.
Bumoto ang Democrats at Republicans
para aprubahan ang $37 bilyong package ng imprastraktura ng transportasyon.
Isa 'yon sa pinakamabilis na pagbaliktad na makikita mo.
Ito 'yong taong mabilis magbago ng direksyon.
Mabilis niya 'yong binaliktad.
Magkasama ang Republicans at Democrats.
Gusto 'yon ng mga tao.
Nakatulong 'yon sa kampanya ko sa pagtakbo ulit,
dahil hindi ko na kailangang lumabas at mangampanya.
'Yon na ang kampanya.
Isang buwan bago ang Araw ng Halalan,
excited ang Republican na gobernador ng California
tungkol sa pag-asa niyang manalo.
At nanalo ulit ako sa pagkagobernador.
Masaya ang mga tao. Maayos at kaaya-aya ulit ang lahat.
Pero pulitika 'yon.
Magandang gabi. Gusto kong gumagawa ng sequels.
Gusto ko… Gusto kong gumagawa ng sequels.
Baka sabihin kong, "Republican ako,
at ganito ko lulutasin ang mga problema."
Pero kailangan ko ding sabihing,
"Ano ang sinasabi ng Democrat sa paglutas ng problema, at bakit gano'n ang iniisip?"
Si Bobby Kennedy Jr., no'ng tumakbo akong gobernador,
Democrat siya, tumatawag siya at sabi niya, "Gusto kitang tulungan."
"Paano?"
Sabi niya, "Ibibigay ko ang numero unong eksperto sa kapaligiran."
"Si Terry Tamminen."
"Ipasok mo siya sa team mo at talakayin mo ang kapaligiran."
Bilang isang Democrat at masidhing environmentalist,
sinabi ng marami na, "Paano mo matutulungan si Arnold?"
"Republican siya."
Sabi ko, "Pero gusto nating sabihin ng Republican ang sinasabi natin
at si Arnold ang Republican na 'yon."
Ganito ang magagawa natin kung magtutulungan ang dalawang partido.
Ginawa ko ang lahat ng makakaya ko
para maipasa ang pinakamahihigpit na batas pangkapaligiran sa California.
Sabi ko, "Ba't natin babawasan ng 5% ang greenhouse gases?" "Kalokohan."
"Maliit na pag-iisip. Ano'ng nangyayari sa 'yo?"
"Bawasan natin ng 25% ang greenhouse gases."
SOLAR POWER SA MGA BAHAY ITINULAK
"At napakamaaraw sa California. Di natin 'yon ginagamit."
Sabik na mag-aanunsyo si Schwarzenegger sa San Francisco
ng batas para bawasan ang pagbuga ng greenhouse gases.
Maya-maya, pipirmahan na ang Assembly Bill 32.
Pag pinirman na itong bill, magsisimula tayo ng bagong panahon
ng pangangalaga ng kapaligiran sa California
na babago sa takbo ng kasaysayan.
Napagtanto kong napakahalaga nitong ginagawa namin
Puwede kaming maging lider di lang sa California,
kundi maging sa Amerika,
at sa mundo.
Isinusulong ng California ang Estados Unidos nang walang duda
para kumilos.
Kaya hinihimok ko itong organisasyon
para itulak din ang mga miyembro nito para kumilos.
At no'ng nahalal si Obama bilang pangulo,
ginamit niya ang mga pamantayan sa pagbuga ng tailpipe ng California
at ginawang pambansa.
Pinupuri ko si Gobernador Schwarzenegger
at ang delegasyon ng California sa pambihirang pamumuno nila.
Pinangunahan nila ito, tulad ng maraming pagsisikap nila para sa kapaligiran.
No'ng lider ako ng Conservative sa Britain, isa sa mga ginawa ko ay ituro
na Conservative ang pagmamalasakit sa kapaligiran.
Nakaka-inspire na ang taong nagpapatakbo sa pinakamahalagang ekonomiya sa mundo
ay nagsasabi ding, "Hindi magkasalungat ang dalawang ito."
"Kung gusto ng lumalagong ekonomiya, dapat may green economy din."
At lahat sumasang-ayon sa net-zero, kaya ayos na tayo…
Kapag lumayo ka sa bagay, nakakatuwang tingnan ang isyu nang gano'n,
pag-aralan 'yon, at alamin kung paano ka makakatulong.
At pagkakataon para sa akin
para kumilos at magkaroon ng ambag.
No'n sa pelikula,
sa studio gumagawa ng assignment ang mga bata.
Tapos, tuwing tinatawag nila ako sa set,
tumatakbo sila sa set at naghihintay, tapos boom!
May barilan at sumasabog ang lahat.
"Ang astig no'n. Wow."
Nag-aapir sila. Gusto ng mga bata ang lahat ng 'yon.
Kapag pumupunta ako sa Sacramento,
at bigla akong binibisita ng mga bata do'n,
sabi nila,
"Daddy."
"Ayaw ko dito."
"Ang seryoso ng mga tao dito. Bakit lahat sila nakasuot ng suit?"
Gulat na gulat sila
at ayaw na ayaw nila sa trabaho ko.
At dagdag pa do'n,
apat na araw sa isang linggo kang nasa Sacramento,
at sasabihin ng mga anak ko,
"Wala ka sa recital ko no'ng Martes."
"Pa'no 'yong basketball ko sa Miyerkules?"
At sasabihin kong, "Nangako akong maglilingkod."
"Pero nangako kang pamilya ang numero uno."
At nag-iyakan sila.
Hindi nakatulong si Maria,
dahil sabi niya, "Ilabas n'yo, mga anak."
"Ipaalam n'yo ang nararamdaman n'yo." Sabi ko, "Maraming salamat."
Napakahalagang makita ang mga pangangailangan
ng bawat bata.
Na nakukuha ng asawa mo, ng pamilya ang pangangailangan.
Na kailangan n'yong magbakasyon.
Na dapat kausapin ang mga bata gabi-gabi.
Na di ka lang lulong sa mga layunin mo,
pero magiging mas malaking layunin 'yon.
Pero mahirap 'yon ayusin, pag naririnig mo na nagrereklamo ang mga anak mo
at ang asawa mo na lagi kang wala sa bahay,
kahit alam mong may dahilan kaya wala ka do'n.
Sa buong hilagang perimeter ng apoy, at, ah…
Kapag nagkakasunog,
at matutulog ka na sana
at may magsasabi sa 'yong may 580 sunog ngayon sa California.
Bumangon ako ng 5:00 a.m. at sinabihan nila akong may 2,102 sunog
no'ng umagang 'yon.
At wala kang sapat na mapagkukunan.
'Yon talaga ang pinakamahirap sa mga taong 'yon.
May mga problema.
Walang katapusan 'yon.
Bumabagsak ang Dow habang binubuyo ang mundo ng pananalapi
ng sinapit ng 2 malaking investment firm.
May krisis ang pananalapi.
Lumalala ang balita sa ekonomiya.
Sa lahat ng estado, ang California ang pinakanapuruhan sa pananalapi.
Mungkahi ni Gob. Arnold na taasan ang buwis
at bawasan ang paggasta.
Nag-aalala ang mga tao
na magkakagulo ang estadong ito.
May recession sa bawat gobernador
at pandaigdigan ang naranasan ni Arnold.
Bagsak si Schwarzenegger sa mga sarbey
gaya ng lahat ng pulitiko,
pero iniwan niya ang estado nang mas malakas
kaysa sa sinumang humarap do'n.
Si Arnold Schwarzenegger ang pinaka-ambisyosong gobernador
ng California sa ikalawang kalahati ng ika-20 siglo.
Sinubukan niya ang bawat uri ng patakaran.
Sa tingin ko, pinaunlad niya kami nang 25 taon sa loob ng pito.
Sa tingin ko, may tatlong bagay na nasa highlight reel.
Sa paghirang ng kababaihan at minorya bilang hukom,
nagsikap siyang hanapin ang pinakamagagaling
at tiyaking 'yon ang pinakasamot-sari, at nagawa nila 'yon.
Ang reporma sa pulitika ang may pinakamalaking epekto.
Ilipat ang mga distrito sa kamay ng mga botante mula sa mga pulitiko.
Buksan ang primaries para walang kontrol ang partido do'n.
Habambuhay no'ng binago kung paano inihahalal ang mga tao sa sa California.
BABAGUHIN NG BUKAS NA PRIMARY ANG PULITIKA
Isa pang kaibahan ni Schwarzenegger ang kung ga'no siya kasaya sa trabaho
at ang gano'ng pamamaraan ng masayang mandirigma
ay nakakaganyak sa mga tauhan at sa estado.
Isinasabuhay ni Schwarzenegger ang sa tingin kong esensya ng California.
Tapos na ngayon ang 7 taong pagkagobernador ni Arnold Schwarzenegger.
At ang tanong ng mga nanonood kay Arnold ay ano ang susunod?
DI TIYAK ANG KINABUKASAN NI SCHWARZENEGGER
Napakahirap
sa buhay may-asawa ko,
sa relasyon ko kay Maria
at sa mga bata
no'ng gobernador ako.
At nabuhay din ako na itinatanggi
ang marami sa mga problemang umiiral.
Nagpapa-counseling kami ni Maria
nang isang beses sa isang linggo, at sa isang session,
sinabi ng counselor na,
"Ngayon, gusto ni Maria na maging partikular sa isang bagay."
"Gusto niyang malaman kung ikaw ang papa ni Joseph."
At ah…
Parang… Naisip kong tumigil ang puso ko.
At sinabi ko ang totoo.
"Ah, oo, Maria."
"Anak ko si Joseph."
Halatang nadurog siya dahil do'n.
Sina Maria Shriver at Arnold Schwarzenegger
ay nagpahayag na maghihiwalay na
pagkatapos ng 25 taong pagsasama.
PAGKATAPOS NG 25 TAON, NAGHIWALAY SINA SHRIVER AT SCHWARZENEGGER
Nangaliwa ako
no'ng '96.
Sa simula, hindi ko talaga alam.
Nagsimula lang akong makaramdam.
Habang tumatanda siya mas naging malinaw sa 'kin,
at ang alalahanin na lang talaga no'n ay
paano mo 'to pananatilihing… tahimik?
Paano mo 'to pananatilihing… sikreto?
Naghiwalay na sina Schwarzenegger at Maria Shriver.
Kaunting panahon ang lumipas at nakatanggap ako ng tip
na isa sa mga dahilan ang katotohanang
may anak si Arnold Schwarzenegger sa isang kasambahay.
Walang pangalan, kahit ano. Sa pag-uulat, napagtagpi-tagpi namin
at tinawagan ko ang tagapagsalita ng Gobernador para sa kaniya,
at, alam mo na, kinumpirma nilang totoo ang kuwento.
Ang makatao at mabuting gawin
ay bigyan sila ni Maria Shriver ng oras para makausap ang pamilya nila.
Pinuntahan ko…
ang mga anak ko at…
at ipaliwanag ko 'yon sa kanila.
Inamin ng dating gobernador na si Arnold Schwarzenegger, na may anak siya
sa kasambahay niya mahigit isang dekada na ang nakalipas.
Iniulat ng The New York Times na lalaki ang bata.
14 na siya ngayon.
Dalawang dekadang kasambahay si Baena ng mag-asawa,
at itinago niya ang bata, di lang sa mga botante, pati sa pamilya niya.
Paano niya ito nailihim nang napakatagal?
INILIHIM NI ARNOLD ANG ANAK SA LABAS
Ang dahilan kung bakit ayaw kong pinag-uusapan 'yon
ay dahil
sa tuwing binabanggit ko 'yon,
binubuksan no'n ulit ang mga sugat,
at…
at sa tingin ko…
sapat na ang sakit na naidulot ko sa pamilya ko
dahil sa kamalian ko.
Alam mo, dahil do'n, nagdusa ang lahat.
Nagdusa si Maria. Nagdusa ang mga bata.
Si Joseph.
Ang nanay niya. Lahat.
At dadalhin ko 'yon habambuhay.
Ibig kong sabihin, maaalala ng mga tao
ang mga tagumpay ko at maaalala din nila 'yong mga kamalian.
Malaking kamalian 'yon.
Nagkamali ako no'n,
pero… alam mo, sa karera ko,
pero parang ibang-iba 'to.
Parang ibang-ibang dimensyon ng kamalian 'to.
Nakita ko si Joseph na nagiging isang kamangha-manghang tao
at kamangha-manghang lalaki.
Ginagawa niya akong proud,
at maganda ang pakiramdam ko sa kaniya.
Mali 'yon,
'yong ginawa ko,
pero ayaw kong iparamdam kay Joseph na hindi siya welcome,
dahil welcome na welcome siya sa mundong 'to,
at mahal ko siya,
at naging pambihirang binata siya.
Bye.
Magandang araw.
Masayang-masaya ako
kahit may lungkot sa kuwentong 'to
na, ah…
na napalaki namin ni Maria nang maayos ang mga bata.
ANAK
Wala ng mas mahalaga pa sa magkaroon ng mabuting asawa sa tabi mo,
at sa bawat hakbang, gano'n mismo si Maria.
Maganda ang relasyon namin.
-Nagkakalat. -Nagkakalat. Mismo.
Anumang uri ng espesyal na araw, magkakasama kami bilang pamilya,
at talagang masaya ang lahat do'n.
Pero hindi 'yon
gaya ng dati,
kung saan nasa iisang bubong kami bilang pamilya.
Hindi na gano'n ngayon.
Dapat paikot ang galaw.
-Tingnan mo 'to. -Diyos ko.
Ang astig niyan.
Sabi ng tatay ko, "Basta magtuon ka sa pagiging kapaki-pakinabang,
imbes na, 'Ano ang pakiramdam ko ngayon?,'
hindi 'yon mahalaga. Wala namang maitutulong 'yon."
"Para malungkot ka, sumaya ka,
hindi magbabago ang mundo, kaya tara na."
Sige.
'Yon ang routine. Paulit-ulit araw-araw. Una, pinapalabas ko ang mga hayop.
Bagong cookies.
Tapos nagpapalo ako, nag-iingay ako.
Ibig sabihin, tatakbo sila sa tennis court at kukunin nila ang damo.
15 minuto silang kakain ng damo. 'Yon lang ang kakainin nila.
Kailangang limitahan ang calories ng lahat.
Mababait na bata.
Nilalaro at nililinis ko sila.
Nililinis ko ang kuwadra. Pinapala ang dumi.
Kaya sa loob ng isang oras at kalahati, wala akong ibang naiisip.
May misyon.
May mga nagse-seminar tungkol dito,
paano pagbutihin ang sarili mo at lahat ng 'to,
pero sinasabi ko sa mga tao, "Maging abala. Maging kapaki-pakinabang."
Sige.
Sa tingin ko, dumaan ako sa yugto
kung saan nabaliw ako.
Kung saan naramdaman kong,
"Hindi ko na huhubarin ang T-shirt ko,
dahil hindi na tulad ng dati ang abs ko."
At titingnan mo ang katawan mo at biglang may kulubot
sa ibaba ng pectoral muscle mo.
Itataas mo ang braso mo at sasabihin mong, "Ano?"
"Maaalis kaya 'to ng operasyon?"
Ang unang drama na napagdaanan ko ilang taon na ang nakalipas,
nanalamin ako, sabi ko, "Ang sagwa mo." "Di na 'to ang Arnold na kilala ko."
Ngayon, di ko na 'yon tinitingnan nang gano'n.
Lumalaban ako para kumapit.
75 taong gulang ka na at tumingin ka sa salamin at sasabihin mo,
"Anak ng pating?"
Tingnan natin kung ano pa ang meron dito.
Ngayon, ito
si Franco Columbu,
na kilala rin bilang Dr. Franco Columbu dahil doktor at chiropractic siya.
Best friend ko siya, at kasama ko siya sa pag-eensayo.
Walang nag-ensayo nang mas matagal kasama ako kaysa sa kaniya.
Nakilala ko siya no'ng 18 ako.
Malakas siya.
Nahimok niya akong mas magpalakas.
Nahimok ko siyang magpalaki ng kalamnan. Ayos na magka-ensayo kami.
Kampeon din sa bodybuilding si Franco, pero dahil maliit siya di siya nakilala.
Laging ang matangkad na lalaki ang nananalo sa huli.
Kaya sobrang sensitibo ako na napapag-iwanan siya.
Kaya no'ng nasa pelikula ako,
sinubukan kong ilagay siya sa maraming pelikula hangga't kaya ko.
Magkabahay kami dati. Magkasama kaming gumawa ng wine.
Tinulungan ko siyang itayo ang bahay niya.
'Yon ang pinakamaganda
at pinakamalapit na relasyon ko sa sinumang lalaki.
FRANCO COLUMBU, BODYBUILDER AT KAIBIGAN NI SCHWARZENEGGER, PATAY
Pagkamatay niya,
walang araw
na hindi ako pumupunta sa sala at tumitingin sa chessboard.
Do'n kami madalas ni Franco.
Miss na miss ko na siya. Ibig kong sabihin, kahanga-hanga
at napakabuting tao niya.
Sana ang lahat
ay may gano'ng kaibigan,
dahil kung wala, marami kang mapapalampas. 'Yon lang ang masasabi ko.
Malaking pagbabago
kapag nakikita mong marami sa mga kaibigan mo ang pumapanaw.
Alam mo, pag iniisip ko si Gerstl,
pag naiisip ko si Wag Bennett,
si Reg Park.
Pag iniisip ko si Joe Weider,
at ngayong taon,
si Bob Rafelson,
si Ivan Reitman.
May utang na loob ako sa mga taong 'to.
Pag may nagsabing, "Arnold, ikaw ang perpektong halimbawa."
"Ang self-made na tao."
At sabi ko, "Ang nag-iisang akin
ay ang motibasyon ko at pagsasagunita ko at lahat ng 'to."
Napakaraming tao ang tumulong sa 'kin.
Puwede mo 'kong tawaging Arnie.
Puwede mo 'kong tawaging Schnitzel, Kraut,
pero 'wag mo 'kong tatawaging self-made na tao, dahil hindi.
Nangarap akong magiging Mr. Universe ako,
na magiging aktor ako at lahat ng 'yon,
pero di ko sukat akalaing magiging museo 'to.
Di kailanman.
No'ng dumito ang mga kaibigan ko at umupo sila sa paligid ng Stammtisch,
mukhang ang saya-saya nila.
May kani-kaniyang tagumpay ang lahat.
Ang ambisyon ng mga tao ay magkapamilya lang at kumita ng normal
at makita ang mga anak at apo nila,
at masaya na sila.
Mas mapakipagsapalaran ako, at mas gutom ako,
dahil sa mga pangangailangan ko,
pero sa huli, iisa ang pinahahalagahan at hangad natin.
Parang tapos na ang laban.
Kami ang mga huling dinosaur.
Kami ang matatandang statesman kung 'yon ang itatawag mo.
Pero nagkaroon si Arnold ng di natitinag at nakakabighaning karakter.
Itataas ko ang mga kamay ko.
At sa tingin ko, di 'yon matitigil.
Si Arnold ang Mr. Universe.
Isa siya sa iilan at natatanging taong
nagtagumpay sa tatlong magkakaibang larangan.
Pero di niya tinalikuran ang bodybuilding.
Lagi siyang nagmamalasakit sa sport. Kaya pinatakbo niya ang Arnold Classic.
At sa pag-arte, di siya tumigil sa paggawa ng pelikula.
Mukha siyang matanda.
May matandang terminator na.
Pero di pa mahina ang sistema ng pandinig ko.
Matanda na ako,
di napaglipasan.
Di sinanay na mag-isip nang gano'n si Arnold,
pero walang nagpapabagal sa kaniya.
Mahal niya ang buhay.
Mahal niya ang mga tao, ang pagtatrabaho,
at hangga't may hininga siya, magpapatuloy siya.
Bawat bid, natutulungan ang After-School All-Stars.
May malaking brand at fan base siya. Nagbabalik-serbisyo lang siya.
Nagbabalik ako.
Kailangang kalampagin ng taumbayan ang mga nahalal na lider natin.
Matandang statesman na siya,
at statesman na may pandaigdigang kalibre.
Kailangan siya ng mundo.
Balewalain n'yo lang ang mga nangungutya,
dahil posible ang anuman at lahat.
Nabakunahan na ako
at irerekomenda ko 'to sa lahat.
Halika kung gusto mong mabuhay.
Sinasabi ko sa sarili ko, "Arnold, gusto mong baguhin ang mga bagay?"
"Ngayon na ang oras at pagkakataon mo."
Malaki ang platform ko,
kaya kailangan kong gamitin ang impluwensyang 'yon
sa mabuting paraan.
Ipinapadala ko ito sa iba't ibang channel
para maabot ang mga kaibigan kong Russian
at mga sundalong Russian na naglilingkod sa Ukraine.
Kinakausap ko kayo ngayon,
dahil may mga bagay na nangyayari sa mundo
na itinatago sa inyo.
Marami sa mga tinatalakay ko ang nasaksihan ko mismo.
Halimbawa,
ang nabigong kalalakihan sa Austria
matapos ang Ikalawang Digmaaan.
No'ng ipinanganak ako
at nakita ko silang naglalasing, nakita kong nasasaktan sila.
Di lang dahil natalo sila sa digmaan, kundi dahil nahulog sila
sa kakila-kilabot at talunang ideolohiya.
Pinagsinungalingan at iniligaw sila sa landas na nauwi sa paghihirap.
Kaya kapag nakakakita ako ng katulad no'n ngayon,
'yong nagmamartsang may watawat ng Nazi,
sinasabi ko sa sarili ko, "May nagsisinungaling sa kanila
na ito ang dapat tahakin."
Alam ko ang kinahantungan no'n. Humantog 'yon sa World War II,
at humantong 'yon sa mga kalupitan.
Mahigit anim na milyong Hudyo ang pinatay. Pinahirapan at pinatay ang mga inosente,
dahil pinagsinungalingan sila.
Sinasabi ko 'to tulad ng pag-aalala ko
no'ng may tangkang pag-aalsa no'ng ika-6 ng Enero no'ng nakaraang taon.
May mga ganitong pagkakataong maling-mali, at kailangan nating magsalita.
Nawa ay tulungan n'yo akong ipalaganap ang katotohanan.
Para sa akin, di ko maintindihan 'tong ideya
na tingnan ang sinuman bilang kalaban,
dahil kaya kong makisama sa kahit na sino
at subukang isipin kung paano tayo makakapagtulungan.
Di ba gusto nating lahat na mahalin,
kaya dapat nating ibalik ang pagmamahal sa mga tao?
Sa paglipas ng mga taon, paulit-ulit ko 'yong naiisip…
na halos perpekto ang naging buhay ko na higit sa matatamo ng sinuman.
Tapos pakiramdam mo parang napakaikli no'n.
Sana kapag wala na ako, sasabihin ng mga taong gumawa siya ng pagbabago.
Bueno…
magtrabaho na ulit tayo.
Tagapagsalin ng Subtitle: April Jean Abendan